Ճարտարապետական լուսանկարչություն

Ճարտարապետական լուսանկարչություն, լուսանկարչության ժանր, ճարտարապետական կառույցների և դրանց համալիրների, կամուրջների նկարահանում։ Որպես կանոն, ճարտարապետական լուսանկարչության նպատակ է հանդիսանում դոկումենտալ լուսանկարը, որը անհրաժեշտ գաղափար է ձևավորում օբյեկտի և դրա դետալների մասին։

Լուսանկարչության տվյալ տիպի դեպքում հիմնական խնդիրը կառույցի ձևի, զարդարանքների, քանդակների, դեկորացիայի տարրերի ճշգրիտ ցուցադրությունն է։

Ճարտարապետական լուսանկարչություն նաև իրականացվում է օբյեկտը գեղարվեստորեն ընկալելու համար։ Այս պարագայում ճշգրտությունը կարող է զոհ գնալ արտահայտչականությանը, քաղաքի, երկրի, դարաշրջանի հատկությունները մաքսիմալ կերպով ցուցադրելուն։

Ճարտարապետական ոճի առանձնահատկությունները կարող են ընդգծվել՝ կախված նկարահանման դիրքից, ճիշտ հեռանկարից, լուսավորումից։

Պատմություն 

Ֆոտոխցիկով արված առաջին լուսանկարը (Նիսեֆոր Նիեպսի «տեսարան Լա Գրասի պատուհանից» լուսանկարը), նաև հանդիսանում է առաջին ճարտարապետական լուսանկարը, քանի որ այն ներառում էր շենքերի տեսարան։ Նույն ժամանակաշրջանում (1830-ական թվականներին) ճարտարապետական լուսանկարներ էր անում նաև Հենրի Ֆոքս Թալբոթը։

Լուսանկարչության պատմության ընթացքում շենքերը բարձր գնահատված լուսանկարչական առարկաներ են հանդիսացել՝ արտացոլելով հասարակության գնահատականը ճարտարապետության և դրա մշակութային կարևորության նկատմամբ։ 1860-ական թվականներին ճարտարապետական լուսանկարչությունը դարձավ վիզուալ արտահայտչականության միջոց։

Ինչպես շենքերի դիզայններն էին փոխվում և կոտրում ավանդական ձևերը, այնպես էլ ճարտարապետական լուսանկարչությունը ևս էվոլյուցիա էր ապրում։ 20-րդ դարի կեսերին ճարտարապետական լուսանկարչությունն ավելի ստեղծարար դարձավ, քանի որ լուսանկարիչներն սկսեցին օգտագործել շեղ գծեր և ստվերներ իրենց լուսանկարներում և փորձարկեցին տարբեր տեխնիկաներ։

1950-ական թվականներին ճարտարապետները ավելի շատ լուսանկարիչների էին աշխատանքի վերցնում, ինչի արդյունքում ճարտարապետական լուսանկարչությունն ավելի էր մոտենում արվեստին։

Ծանոթագրություններ

Արտաքին հղումներ 
 Ճարտարապետական լուսանկարիչների ամերիկյան միություն 
 AIAP Անկած ճարտարապետական լուսանկարիչների միություն
 IAAP Ճարտարապետական լուսանկարիչների միջազգային ասոցիացիա 

Լուսանկարչության ժանրեր